**Partir – lähtö** (ransk. *Partir*) on vuonna 2009 ensi-iltansa saanut Catherine Corsinin ohjaama ranskalainen romanttinen draamaelokuva, jonka pääosissa ovat Kristin Scott Thomas, Sergi López ja Yvan Attal. Catherine Corsini laati elokuvan käsikirjoituksen Gaëlle Macén avustamana. Elokuvan tuottajana oli Fabienne Vonier.

Juoni
-----

40-vuotias Suzanne (Kristin Scott Thomas) on varakas eteläisessä Ranskassa asuva hienostorouva, lääkärin vaimo ja kahden melkein aikuisen lapsen äiti, jota tylsä ja rutiininomainen yläluokkainen elämä ahdistaa. Hän päättää aloittaa jälleen fysioterapeutin työt ja saa aviomiehensä Samuelin (Yvan Attal) suostuteltua rakennuttamaan hänelle vastaanottotilat heidän kotinsa takapihalle. Vastaanottotiloja tulee rakentamaan juuri vankilasta vapautunut rakennusmies Ivan (Sergi López), johon Suzanne huomaa tuntevansa vastustamatonta vetoa – ja samoin Ivan häneen. Suzanne ei enää rakasta 20 vuoden aikaista aviomiestään eikä myöskään mies tätä, vaikka niin luuleekin, joten Suzanne ei kauankaan epäröi tarttua tilaisuuteen ja aloittaa intohimoisen suhteen Ivanin kanssa. Ivan ei voi tarjota hänelle kallista elämäntyyliä vaan ainoastaan rakkautta, mutta Suzanne päättää jättää kaiken intohimon vuoksi. Uuden elämän aloittaminen ei kuitenkaan onnistu, vaan se koituu kohtalokkaaksi.

Näyttelijät
-----------

|  |  |  |
| --- | --- | --- |
|  Kristin Scott Thomas  | … |  Suzanne
  |
|  Sergi López  | … |  Ivan
  |
|  Yvan Attal  | … |  Samuel
  |
|  Bernard Blancan  | … |  Rémi
  |
|  Aladin Reibel  | … |  Dubreuil
  |
|  Alexandre Vidal  | … |  David
  |
|  Daisy Broom  | … |  Marion
  |
|  Berta Esquirol  | … |  Berta
  |
|  Gérard Lartigau  | … |  Lagache
  |
|  Geneviève Casile  | … |  Samuelin äiti
  |
|  Philippe Laudenbach  | … |  Samuelin isä
  |
|  Michèle Ernou  | … |  rouva Aubouy
  |
|  Hélène Babu  | … |  Dorothée
  |
|  Mama Prassinos  | … |  rouva Dubreuil
  |

Tuotanto
--------

Kristin Scott Thomas oli Catherine Corsinin ensimmäinen vaihtoehto Suzannen rooliin. *Partir – lähtö* kuvattiin Ranskassa ja Espanjassa elokuussa 2008. Ranskassa elokuvaa kuvattiin Nîmesin kaupungissa Gardin departementissa. 3,7 miljoonan euron budjetilla tuotetun elokuvan tuotantoyhtiöinä olivat Pyramide Productions, Caméra One, VMP ja Solaire Production.

Julkaisu ja vastaanotto
-----------------------

*Partir – lähtö* sai ensi-iltansa Ranskassa 12. elokuuta 2009 ja oli Pyramide Distributionin teatterilevittämä. Elokuva oli Ranskassa vuoden 2009 88. katsotuin elokuva 584 038 hengen katsojamäärällään. Maailmanlaajuisesti elokuva tuotti 6,4 miljoonan dollarin lipputulot.

*Partir – lähtö* on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 68 prosenttia kriitikoista on antanut elokuvalle positiivisen arvosanan 6,3/10 keskiarvolla. Keräys perustuu 63 arviointiin. 13 750 käyttäjästä 48 prosenttia on antanut elokuvalle myönteisen arvosanan 3,1/5 keskiarvolla. Metacritic-sivuston mukaan 15 arvostelun perusteella elokuva on saanut 56 pistettä sadasta mahdollisesta. Metacriticin viisi käyttäjää on antanut elokuvalle keskiarvon 6,6/10. Internet Movie Databasen 3 657 käyttäjää on antanut elokuvalle keskiarvon 6,3/10.

*Partir – lähtö* julkaistiin DVD:lle Ranskassa 3. helmikuuta 2010. Sandrew Metronome Distribution Finland Oy julkaisi elokuvan DVD:lle Suomessa vuonna 2010.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos | Lähde |
| César | Paras naispääosa | Kristin Scott Thomas | Ehdokkuus |  |
| *Evening Standardin* elokuvapalkinto | Paras naispääosa | Voitto |  |
| Globe de cristal | Paras naisnäyttelijä | Ehdokkuus |  |
| Paras miesnäyttelijä | Yvan Attal | Ehdokkuus |  |

Lähteet
-------

1. 1 2 3 4 5 6 7 8 9 10 11  PARTIR *AlloCiné*. Viitattu 3.6.2018. (ranskaksi)
2. 1 2  Partir (2009) *L2TC.com - Movies Shot Locations*. www.L2TC.com. Viitattu 3.6.2018. (englanniksi)
3. 1 2 3 4  PARTIR *JP’s Box-Office*. Viitattu 3.6.2018. (ranskaksi)
4. ↑  Partir *UniFrance*. Viitattu 3.6.2018. (ranskaksi)
5. ↑  Partir dossier de presse (français) (PDF) *UniFrance*. Viitattu 3.6.2018. (ranskaksi)
6. 1 2 3  LEAVING (PARTIR) 2010 *Rotten Tomatoes*. Fandango. Viitattu 3.6.2018. (englanniksi)
7. 1 2  Leaving 2010 *Metacritic*. CBS Interactive Inc.. Viitattu 3.6.2018. (englanniksi)
8. ↑  Partir (2009) *IMDb.com (Internet Movie Database)*. IMDb.com, Inc.. Viitattu 3.6.2018. (englanniksi)
9. ↑  Partir (2009) *Elonet*. Kansallinen audiovisuaalinen instituutti. Viitattu 3.6.2018. (suomeksi)
10. ↑  KRISTIN SCOTT THOMAS ON THE FILM THAT MADE HER THE EVENING STANDARD'S BEST ACTRESS *Evening Standard*.  8.2.2011. Evening Standard. Viitattu 3.6.2018. (englanniksi)

Aiheesta muualla
----------------

* *Partir – lähtö* Internet Movie Databasessa. (englanniksi)
* *Partir – lähtö* Elonetissä.
* *Partir – lähtö* AllMoviessa. (englanniksi)
* *Partir – lähtö* AlloCinéssä (ranskaksi)
* *Partir – lähtö* JP’s Box-Officessa (ranskaksi)